કોંગ્રેસના નેતાઓએ લોકોને આહવાન કર્યું હતું કે આ ભ્રષ્ટ ભાજપ સરકારને તગેડી મુકવી જોઈએ. આમ આદમી પાર્ટી પણ ભાજપની જ બી ટીમ છે તેવું ભરતસિંહ સોલંકીએ જણાવ્યું હતું. આ જન આક્રોશ રેલી સભામાંથી પરિવર્તિત થઇને રેલીના રૂપમાં વિધાનસભા તરફ કુચ કરી હતી. વિધાનસભામાં ગેટ નંબર ૭ પરથી વિધાનસભામાં જવાનો પ્રયાસ કરતા પોલીસે તેઓને અટકાવ્યા હતા. જ્યાં પોલીસ પરવાનગી ન હોવાથી આ રેલીમાં ભાગ લેનાર કાર્યકરોને પોલીસે અટકાયત કરી હતી.